CELEX: E2016J0001
Language: fi
Date: 2016-12-15 00:00:00
Title: Tuomioistuimen tuomio, annettu 15 päivänä joulukuuta 2016, asiassa E-1/16 – Synnøve Finden AS v. Norjan hallitus, jota edustaa maatalous- ja elintarvikeministeriö (ETA-sopimuksen kattamat tuotteet – maitotuotteet – valtiontuki – valtion varat – vaikutus kauppaan ja kilpailun vääristyminen – sijoittautumisvapaus)

27.4.2017   
            
            
               FI
            
            
               Euroopan unionin virallinen lehti
            
            
               C 133/4
            
         TUOMIOISTUIMEN TUOMIO,
   annettu 15 päivänä joulukuuta 2016,
   asiassa E-1/16
   Synnøve Finden AS v. Norjan hallitus, jota edustaa maatalous- ja elintarvikeministeriö
   (ETA-sopimuksen kattamat tuotteet – maitotuotteet – valtiontuki – valtion varat – vaikutus kauppaan ja kilpailun vääristyminen – sijoittautumisvapaus)
   (2017/C 133/04)
   Asiassa E-1/16, Synnøve Finden AS v. Norjan hallitus, jota edustaa maatalous- ja elintarvikeministeriö – Oslon käräjäoikeus (Oslo tingrett) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee Euroopan talousalueesta tehdyn sopimuksen ja erityisesti sen 31 ja 61 artiklan tulkintaa. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari, ja tuomarit Per Christiansen ja Páll Hreinsson, on antanut 15 päivänä joulukuuta 2016 tuomion, jonka tuomiolauselma on seuraava:
   
               1.
            
            
               ETA-sopimuksen 61 artiklaa on tulkittava siten, että kansallisessa lainsäädännössä säädetty mekanismi, jonka mukaan yritykselle myönnetään tukea 0,50 NOK litraa kohden 100 miljoonaan litraan asti tiettyjen osaksi ETA-sopimuksen soveltamisalaan kuuluvien tuotteiden jakelua varten, on valtiontukitoimenpide. Tämä edellyttää, että ennakkoratkaisua pyytänyt tuomioistuin katsoo – otettuaan huomioon kaikki sen käytettävissä olevat tosiseikat ja tuomioistuimen antamat ohjeet – että kyseessä on valtion toteuttama tai valtion varoista myönnetty toimenpide, että toimenpide on omiaan vaikuttamaan ETA-valtioiden väliseen kauppaan, että se antaa valikoivan edun tuensaajalle ja että se vääristää tai uhkaa vääristää kilpailua. Tällaisen ennakkoratkaisupyynnön esittäneen tuomioistuimen toteamuksen johdosta ohjelma kuuluisi ilmoitusvelvollisuuden piiriin valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan I osan 1 artiklan 3 kohdan mukaisesti.
            
         
               2.
            
            
               Jos valtiontukiohjelma on erottamattomasti sidoksissa tiettyihin tuotteisiin, jotka eivät ole täysin ETA-sopimuksen soveltamisalan ulkopuolella, toimenpiteestä kokonaisuutena on ilmoitettava EFTAn valvontaviranomaiselle.
            
         
               3.
            
            
               Kansallisen tuomioistuimen ei ole aiheellista arvioida valtiontukiohjelmaa ETA-sopimuksen 31 artiklassa tarkoitetun sijoittautumisvapauden kannalta, ellei valtiontukiohjelmaa voida arvioida erillään valtiontukitoimenpiteestä.